text: Unge går på unødvendige slankekure
  14 oktober 2011 kl. 16.20
  En stor gruppe unge føler sig tykke uden af være det. Ikke mindre end 38 procent af de 15-årige normalvægtige piger føler sig for tykke. Blandt drengene er det tilsvarende tal 17 procent.
  Det fremgår af en skoleundersøgelse fra Statens Institut for Folkesundhed, der omfatter børn mellem 11 og 15 år.
  Blandt 11- og 13-årige er der også en stor andel af både piger og drenge, som selv mener, at de er for tykke. 
  Monika Gydesen i 9. klasse på Damhavens Skole i Vejle er blandt de piger, der føler sig for tyk, selv om hun har en normal vægt.
  - Jeg føler mig truntet. De andre ser tynde ud, så jeg føler mig stor i forhold til dem, sagde hun, da hun fredag deltog i skolernes motionsdag.
  Følelsen af at være for tyk fører til, at mange unge kaster sig ud i unødvendige slankkure. Hver fjerde blandt de 11-årige piger siger, at de er på slankkur. Blandt drengene er det hver tredje.
  Kun mellem 8 og 12 procent af børnene er overvægtige.
  Hele rapporten kan hentes her.
  